Diari Oficial de la Generalitat Valenciana


Sumari del DOGV 6659, del 25-11-2011 (2011/11201)

RESOLUCIÓ de 21 de novembre de 2011, de la directora general de Recursos Humans, que resol la Convocatòria d'Ajudes Socials de l'any 2010, del personal laboral de l'administració de la Generalitat.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6659

Data del DOGV
:   25-11-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/11839


Data del document
:   21-11-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de novembre de 2011, de la directora general de Recursos Humans, que resol la Convocatòria d'Ajudes Socials de l'any 2010, del personal laboral de l'administració de la Generalitat. [2011/11437]
L'Orde 15/2011, de 26 d'abril de 2011, de la Conselleria de Justícia i Administracions Públiques, va regular i va convocar el Fons d'Ajudes Socials per al personal laboral al servei de l'administració de la Generalitat.
La Comissió del Fons d'Ajudes Socials de 2010 va instruir el procediment conforme a l'article 14 de l'esmentada Orde, i va fer pública la situació provisional de les sol·licituds, la qual cosa va iniciar el termini de 10 dies hàbils perquè les persones interessades al·legaren el que consideraren adient.
Resoltes les al·legacions, la Comissió del Fons d'Ajudes Socials eleva proposta de resolució, de conformitat amb el que estableixen els articles 15 i 16 de l'Orde 15/2011, de 26 d'abril de 2011, i en virtut del que disposa l'article 17.1 d'aquesta, resolc:
Primer
1. Concedir l'ajuda social al personal, que es relaciona en l'annex I, en la quantia total bruta expressada en la dita relació.
2. A les quantitats que figuren en l'annex I se'ls aplicarà la retenció legalment establida, en concepte de retenció a compte de l'Impost sobre la Renda de les Persones Físiques.
3. A les quantitats reconegudes se'ls descomptarà, si fa al cas, la quota corresponent de la Seguretat Social.
Segon
Remetre, als relacionats en l'annex I, el document en què es detallen els càlculs efectuats per a obtindre la seua quantia individualitzada.
Tercer
Desestimar i, si fa al cas, tindre per desistides les sol·licituds enumerades en l'annex II, pels motius que hi consten.
Quart
Efectuar l'ingrés de les quanties que corresponen a cada un dels relacionats en l'annex I:
- per al personal que es trobe en situació d'alta en la nòmina del personal al servei de les administració de la Generalitat, a través del compte bancari que tinga indicat per a l'ingrés periòdic de la seua nòmina;
- per al personal que no es trobe en situació d'alta en la nòmina del personal al servei de l'administració de la Generalitat, en el compte bancari de què haja acreditat ser el titular.
Cinqué
Publicar la present resolució en el Diari Oficial de la Comunitat Valenciana.
Contra la present resolució es podrà interposar reclamació prèvia, a la jurisdicció social, segons el que disposa l'article 125 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i article 69 del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral.
València, 21 de novembre de 2011.- La directora general de Recursos Humans: Carmela Cots Soler.